Extreu les principals categories de què parla aquest text:
Rosa Casamitjana Menja (Badalona, 1881 - Santa Coloma de Gramenet, 1956) fou una empresària catalana. Va néixer a Badalona però quan es va casar va anar a viure a Santa Coloma de Gramenet, on era coneguda com la Roseta de Ca l'Amàlia (en referència a la seva sogra). Amb el seu marit i altres familiars, als vint anys va fundar la fàbrica de gasoses La Colomense. Va obrir també altres negocis: una peixateria, una carboneria i una bacallaneria. Per vendre i per comprar viatjava a tota la comarca del Vallès amb un carro a cavall. Abans de la guerra del 36, a la tarda ja sortia a vendre a pobles propers els productes de la peixateria que sobraven del matí. Anava a Montcada, al Mas Rampinyo i a Ripollet. Aquesta dinàmica va propiciar que durant la guerra, a partir de les seves pròpies coneixences i relacions personals, pogués intercanviar productes autòctons amb gent d'altres pobles. D'aquesta manera contrarestava la falta de comestibles que hi havia i moltes persones no van haver de patir tant. Els diumenges, mentre el seu marit, en Pere Altimira - Peret, era a portar maduixetes als millors restaurants de Barcelona –Can Culleretes, Casa Leopoldo, Set Portes...– i després anava al Liceu a escoltar òpera al galliner, la Rosa Casamitjana agafava les regnes de la tartana i duia els senyors de Santa Coloma a Barcelona. Era el temps que Santa Coloma començava a ser un poble d'estiueig. Va tenir catorze criatures, parint ajupida enmig de dues cadires. Amb la seva experiència, va ajudar els parts de moltes amigues. A Santa Coloma de Gramenet la recorden com una dona emprenedora, molt comunicativa i hospitalària amb les persones nouvingudes del sud d'Espanya. Va morir als 75 anys.
Rosa Casamitjana Menja : persona, Badalona : Entitat_Geopolítica, Santa Coloma de Gramenet : Entitat_Geopolítica, Vallès : Entitat_Geopolítica, Montcada : Entitat_Geopolítica, Mas Rampinyo : Entitat_Geopolítica, Ripollet : Entitat_Geopolítica, Pere Altimira - Peret : persona, Barcelona : Entitat_Geopolítica, Can Culleretes : restaurant, Casa Leopoldo : restaurant, Set Portes : restaurant, Liceu : organització, Rosa Casamitjana : persona, Santa Coloma : Entitat_Geopolítica, Espanya : Entitat_Geopolítica, Roseta de Ca l'Amàlia : persona, La Colomense : empresa_privada, gasoses : aliment, guerra del 36 : conflicte